Marko Matvere

Marko Matvere (sündinud 4. veebruaril 1968 Pärnus) on eesti näitleja, laulja ja lavastaja. Ta on lõpetanud 1986. aastal Pärnu 1. Keskkooli ning 1990. aastal Tallinna Konservatooriumi lavakunstikateedri (XIV lennus). Aastatel 1990–2004 töötas ta näitlejana Tallinna Linnateatris, pärast seda on tegutsenud vabakutselisena. Tallinna Linnateatris on tema olulisemad rollid olnud Mercutio (Shakespeare "Romeo ja Julia"), Simone (Visconti "Rocco ja tema vennad"), Tartuffe (Molière'i "Tartuffe"), Athos (Dumas/Nüganen "Kolm musketäri"), Septimus Hodge (Stoppard "Arkaadia"), Hamlet (Shakespeare "Hamlet") jpt. 1993 – "Suflöör" – Karl 1994 – "Tulivesi" – Pilli-Villu 1994 – "Ameerika mäed" – Pillimees ja laulja ööklubis 1994 – "Jüri Rumm" – Robert 2001 – "Lepatriinude jõulud" – Pedro (hääl) 2002 – "Jääaeg" – Diego (hääl) 2003 – "Vanad ja kobedad saavad jalad alla" – Ranger 2006 – "Tusenbröder - Återkomsten" – Mart 2006 – "Vana daami visiit" – Ihukaitsja Roby 2006 – "Leiutajateküla Lotte" – Mati (hääl) 2007 – "Georg" – Georg Ots 2018 – "Mihkel" – Mihkli isa 2018 – "Kapten Morten lollide laeval" – Kapten Viks (hääl) 2020 – "Vee peal" – Valter 2021 – "Kiik, kirves ja igavese armastuse puu" – Juhan Denholm 2022 – "Apteeker Melchior" – Spanheim 1995 – "Wikmani poisid" – Penno 1996 – "M-Klubi" – Maahärra 2004 – "Kodu keset linna" – Mihkel 2006–2007 – "Ohtlik lend" – Andres Västrik 2008 – "Tuulepealne maa" – Artur Kallaste 2020 – "Tulejoonel (telesari)" – Jakob 2022–2023 – "Armastus" – Kuldar Kivi Matvere muusikalirollide hulka kuuluvad näiteks Georg (Vadi "Georg"), Javert (Schönberg "Les Misérables"), Insener (Schönberg "Miss Saigon"), Kuningas (Rodgers "Kuningas ja mina") ning Chagal (Steinman "Vampiiride tants"). Ta on ansambli Väikeste Lõõtspillide Ühing solist. Matvere on lavastanud muusikali "Chicago" (Kander), komöödia "Saateviga" (Szakonyi) ja komöödia "Opéra Comique" (Jackson). 25. mail 2007 etendus ooperimuusika festivali PromFest raames Endla teatris tema lavastatud ooper "Carmen". 2002. aastal Tallinnas toimunud Eurovisiooni lauluvõistlusel oli Matvere koos Annely Peeboga õhtujuht. Hiiglasliku telepubliku ees esitasid õhtujuhid duetina ka Raimond Valgre laulu "Muinaslugu muusikas". Duetis Liisi Koiksoniga esitas ta 2009. aasta XXV üldlaulupeol Jaan Tätte laulu "Tuulevaiksel ööl", mis oli tantsupeo "Üheshingamine" tunnuslaul ja märkis tulesaabumistseremoonia kulminatsiooni. Oktoobrist 2010 kuni maini 2012 osalesid Marko Matvere ja Jaan Tätte merereisil "Ümber imelise ilma". Katamaraaniga Nordea seilati üle Atlandi ookeani, Kariibi mere ja Vaikse ookeani ning lõpuks Vahemere kaudu koju tagasi. Ümbermaailmareisist kirjutas ta raamatu "Meri ja kuked : S/Y Nordea ilmareis : 2. oktoober 2010 – 17. juuni 2012" [autor Marko Matvere, fotod ja joonistused: Marko Matvere, kujundus: Kalle Toompere]. [Tallinn] : Go Group, 2012. Eesti 100. aastapäeva tähistamiseks ehitas Matvere hümnimasina. Tegu on 8 tuubast ja kanalisatsioonitorudest ehitatud seadeldisega, mis on programmeeritud mängima ainult ühte lugu – Eesti hümni. Hümnimasina maailma esmaettekanne toimus 23. veebruari õhtul Eesti Televisiooni saates "Juubeli eelõhtul". Hümnimasina põhietteasteks kujunes aga hümni esitamine Eesti Vabariigi 100. aastapäeval 24. veebruaril 2018 Tallinnas Toompeal. 1989 Voldemar Panso nimeline auhind 1992 noore näitleja peaauhind Toruni rahvusvaheliselt teatrifestivalilt Kontakt '92 1996 Ants Lauteri nimeline auhind 1997 parima meesnäitleja preemia vabariiklikult teatrifestivalilt Draama '97 1995, 1996, 1998 ja 1999 Tallinna Linnateatri parima meesnäitleja kolleegipreemia 2002 Eesti Teatriliidu sõnalavastuste žürii eriauhind 2006 Eesti Teatriliidu muusikaauhind 2018 Valgetähe V klassi teenetemärk Pärnu Ühisgümnaasiumi veebileht, 1986. aasta vilistlased Eurovisiooni lauluvõistlus 2015: Anneli Peebo ja Marko Matvere. Muinaslugu muusikas. ERR-i arhiiv (vaadatud 06.05.2018). Matvere ja Tättega ümber ilma. Facebooki leht. Kristjan Pihl. Marko Matvere ehitas hümnimasina. ERR-i veebiportaal, Menu, 21.02.2018. VIDEO | Marko Matvere isetehtud hümnimasin pani õhu värisema. Maaleht/Delfi, 24.02.2018. Eesti riiklike teenetemärkide kavaleride andmebaas presidendi kantselei kodulehel (president.ee). Ivika Sillar, "Sõprade laulust looja üksinduseni" (Marko Matvere näitlejaportree) – Teater. Muusika. Kino 1996, nr 12, lk 33–42 Ooperi "Carmen" lavastuse koduleht Matvere lavastab Vanemuises "Manoni". Õhtuleht 2. aprill 2009